S-387/2022

1 Mál þetta, sem var dómtekið 28. mars sl., var höfðað með þremur ákærum lögreglustjórans á Norðurlandi eystra, á hendur S-kk-þgf P-kk-þgf R-kk-þgf, kt. [...], og V-kvk-þgf A-kvk-þgf, kt. [...], báðum til heimilis að [...], Akureyri.

Fyrsta ákæran er dagsett 12. október 2022, á hendur ákærðu báðum, „fyrir eftirtalin þjófnaðarbrot:

I [...]

Með því að hafa miðvikudaginn 23. mars 2022, í sameiningu stolið matvælum og annars konar vörum að verðmæti 28.208 krónur úr verslun Nettó í verslunarmiðstöðinni Glerártorgi á Akureyri.

Telst þetta varða við 1. mgr. 244. gr. almennra hegningarlaga nr. 19, 1940.

II [...]

Gegn ákærða S-kk-þgf P-kk-þgf fyrir að hafa sama dag og í ákærulið I, í þjófnaðarskyni tekið pott að verðmæti 44.995 krónur úr versluninni Heimilistækjum, en starfsmaður verslunarinnar hljóp á eftir honum og tók af honum pottinn, eftir að viðskiptavinur verslunarinnar hafði sagt honum frá atferlinu.

Telst þetta varða við 1. mgr. 244. gr., sbr. 20. gr. almennra hegningarlaga nr. 19, 1940.

III [...]

Gegn ákærða S-kk-þgf P-kk-þgf, fyrir að hafa þriðjudaginn 14. júní 2022, stolið reiðhjólahjálmi að verðmæti kr. 39.990 krónur, af rafmagnshlaupahjóli en hjólið og hjálmurinn hafði verið skilið eftir fyrir utan starfsmannainngang að Centrum hótel og veitingahúsi að Hafnarstræti 102 á Akureyri.

Telst þetta varða við 1. mgr. 244. gr. almennra hegningarlaga nr. 19/1940.

IV [...]

Gegn ákærða S-kk-þgf P-kk-þgf, fyrir að hafa laugardaginn 25. júní 2022, stolið matvælum og heimilisvörum úr verslun Nettó í verslunarmiðstöðinni á Glerártorgi á Akureyri, en áætlað verðmæti þýfisins var 56.029 krónur.

Telst þetta varða við 1. mgr. 244. gr. almennra hegningarlaga nr. 19/1940.

V [...]

Gegn ákærða S-kk-þgf P-kk-þgf fyrir að hafa 9. september 2022, stolið rafmagnshlaupahjóli af gerðinni Apollo Light að verðmæti 97.995 frá Lundaskóla á Akureyri og fyrst ekið því að verslunarmiðstöðinni Kaupangi við Mýrarveg á Akureyri og síðan pakkað því saman og verið á leið með það í farangursgeymslu leigubifreiðar af vettvangi þegar lögreglan stöðvaði för hans.

Telst þetta varða við 1. mgr. 244. gr. almennra hegningarlaga nr. 19/1940.

Þess er krafist að ákærðu verði dæmd til refsingar og til greiðslu alls sakarkostnaðar.“

Önnur ákæran er dagsett 10. febrúar 2023, “fyrir eftirtalda þjófnaði úr verslun Heimilistækja í verslunarmiðstöðinni Glerártorgi á Akureyri, sunnudaginn 26. júní 2022 og fyrir eftirtalið brot á lögum um ávana- og fíkniefni:

I.

Gegn ákærðu V-kvk-þgf fyrir að hafa stolið úr nefndri verslun heyrnatólum af gerðinni JBL Reflect mini NC, að verðmæti kr. 23.995.

Telst þetta varða við 1. mgr. 244. gr. almennra hegningarlaga nr. 19, 1940.

II.

Gegn ákærða S-kk-þgf P-kk-þgf fyrir að hafa stolið í versluninni heyrnatólum af gerðinni JBL Endurance Peak, að verðmæti kr. 19.995 og tölvumús af gerðinni Steelseries Aerox 3 Wireless, að verðmæti kr. 18.995.

Telst þetta varða við 1. mgr. 244. gr. almennra hegningarlaga nr. 19, 1940.

III.

Gegn ákærðu báðum fyrir að hafa sunnudagskvöldið 5. júní 2022, verið með í sameiginlegum vörslum sínum á þáverandi lögheimili ákærðu V-kvk-ef og sameiginlegum dvalarstað þeirra að [...] á Akureyri, 10,79 grömm af amfetamíni, 4 stykki af Oxy Contin, 53 stykki Quetiapin Actavis og 4,76 grömm af marihuana.

Telst þetta varða við 2. gr. og 3. gr., sbr. 5. gr. og 6. gr. laga um ávana- og fíkniefni nr. 65/1974, með síðari breytingum og 2. gr., sbr. 14 gr. reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum.

Þess er krafist að ákærðu verði dæmd til refsingar, til greiðslu alls sakarkostnaðar og til að sæta upptöku á efnum og lyfjum, sem lögreglan lagði hald á og tilgreind eru í efnaskrám nr. 49.260 & 49.261, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Þriðja ákæran er dagsett 24. mars 2023, „fyrir eftirtalda þjófnaði úr verslunum í verslunarmiðstöðinni Glerártorgi á Akureyri, föstudaginn 8. september 2022 og fyrir eftirtalið brot á lögum um ávana og fíkniefni:

I Gegn ákærðu V-kvk-þgf fyrir að hafa stolið úr versluninni Eldhafi hulstri fyrir heyrnartól Elago Earbuds Basic að verðumæti 3.990 krónur.

Telst þetta varða við 1. mgr. 244. gr. almennra hegningarlaga nr. 196, 1940.

II

Gegn ákærðu V-kvk-þgf fyrir að hafa stolið í verslun Nova heyrnartólum af gerðinni Galaxy Duds Live að verðmæti 39.990 krónur.

Telst þetta varða við 1. mgr. 244. gr. almennra hegningarlaga nr. 196, 1940.

III

Gegn ákærðu V-kvk-þgf fyrir að hafa stolið úr verslun H&M stuttbuxum að verðmæti 1.495 krónur.

Telst þetta varða við 1. mgr. 244. gr. almennra hegningarlaga nr. 196, 1940.

IV

Gegn ákærðu V-kvk-þgf fyrir að hafa stolið strigaskólm[svo]úr versluninni Imperial að verðmæti 5.990 krónur.

Telst þetta varða við 1. mgr. 244. gr. almennra hegningarlaga nr. 196, 1940.

V Gegn ákærða S-kk-þgf P-kk-þgf fyrir að hafa stolið matvörum og öðrum vörum úr versluninni Nettó samtals að verðmæti 16.235 krónur.

Telst þetta varða við 1. mgr. 244. gr. almennra hegningarlaga nr. 196, 1940.

VI

Gegn ákærðu V-kvk-þgf fyrir að hafa ofangreindan dag þegar lögreglan hafði afskipti af henni á Glerártorgi, verið með í vörslum sínum í handtösku sem hún var með meðferðis 1,90 grömm af maríhúana, 30 stykki af parkódín (virkt efni codeine phosphas) og 5 stykki tafil, (virkt efni alpraxolamum).

Telst þetta varða við 2. gr. og 3. gr., sbr. 5. gr. og 6. gr. laga um ávana- og fíkniefni nr. 65/1974, með síðari breytingum og 2. gr., sbr. 14 gr. reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum.

Þess er krafist að ákærðu verði dæmd til refsingar, til greiðslu alls sakarkostnaðar og ákærða V-kvk-nf verði dæmd til að sæta upptöku á efnum og lyfjum sem lögreglan lagði hald á og tilgreind eru í efnaskrá nr. 49.977, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

2 Ákærði S-kk-nf P-kk-nf krefst vægust refsingar sem lög leyfa og hæfilegrar þóknunar til handa skipuðum verjanda.

3 Ákærða V-kvk-nf krefst vægust refsingar sem lög leyfa og að hún verði skilorðsbundin. Þá krefst hún hæfilegrar þóknunar til handa skipuðum verjanda.

4 Ákærði S-kk-nf P-kk-nf hefur komið fyrir dóminn og játað sök samkvæmt öllum ákæruliðum. 5 Ákærða V-kvk-nf hefur einnig komið fyrir dóminn. Ákæruvaldið féll frá ákæru á hendur henni í lið I í ákæru dags. 12. október 2022. Ákærða hefur játað sök samkvæmt öllum ákæruliðum sem eftir standa.

6 Með játningum ákærðu, sem ekki er ástæða til að efa að séu sannleikanum samkvæmar, og gögnum málsins, er nægilega sannað að ákærðu hafi gerst sek um þá háttsemi sem í ákærum er lýst og þar eru réttilega heimfærð til refsiákvæða. Verður dómur lagður á málið án frekari sönnunarfærslu, sbr. heimildarákvæði 164. gr. laga nr. 88/2008.

7 Samkvæmt sakavottorði á ákærði S-kk-nf P-kk-nf að baki nokkurn sakaferil sem nær aftur til ársins 2011. Þann 1. ágúst 2014 var ákærði dæmdur í sjö mánaða fangelsi fyrir líkamsárás og brot gegn valdstjórninni en fullnustu refsingarinnar frestað skilorðsbundið í þrjú ár. Þann 9. febrúar 2015 var ákærði dæmdur í fimmtán mánaða fangelsi fyrir ýmis brot, þ. á m. þjófnað. Dómurinn var hegningarauki við skilorðsdóminn frá árinu 2014 sem var tekinn upp og dæmdur með. Þann 29. apríl 2015 var ákærði dæmdur í eins mánaðar fangelsi fyrir líkamsárás en um hegningarauka var að ræða. Þá var ákærði 23. október 2015 dæmdur í tveggja mánaða fangelsi fyrir brot gegn ávana- og fíkniefnalöggjöfinni. V ar enn um að ræða hegningarauka við eldri dóma. Þann 19. ágúst 2016 var honum veitt reynslulausn á 270 daga eftirstöðvum refsingar samkvæmt framangreindum fangelsis-dómum. Þann 3. október 2017 var ákærði dæmdur til sektargreiðslu fyrir brot gegn ávana- og fíkniefnalöggjöfinni, en um var að ræða vörslur á lítilræði af fíkniefnum og reynslulausn látin haldast. Þá var ákærði, þann 10. nóvember 2017, dæmdur fyrir brot gegn umferðarlögum. Var reynslulausnin sem honum hafði verið veitt 19. ágúst 2016 dæmd upp. Um hegningarauka var að ræða og ákærði dæmdur til að sæta fangelsi í tólf mánuði og ævilöng svipting ökuréttar áréttuð. Með dómi 26. júlí 2019 var ákærði dæmdur til sex mánaða fangelsisrefsingar og til greiðslu sektar fyrir brot gegn umferðarlögum og lögum um ávana- og fíkniefni. Þá var ákærði dæmdur í sex mánaða fangelsi 15. janúar 2020 fyrir sölu fíkniefna. Var þar um að ræða hegningarauka við dóminn frá 27. júlí 2019. Þann 22. janúar 2020 var ákærða veitt reynslulausn á 284 daga eftirstöðvum refsingar samkvæmt dómunum frá 10. nóvember 2017, 26. júlí 2019 og 15. janúar 2020 en var, 12. nóvember 2020, gert að afplána þá refsingu. Loks var ákærði dæmdur í fjögurra mánaða fangelsi 3. mars 2022, meðal annars fyrir þjófnað, gripdeild og fjársvik.

8 Ákærði er nú sakfelldur fyrir sjö auðgunarbrot og vörslur fíkniefna og lyfja. Framan-greindir dómar frá 15. janúar 2020 og 3. mars 2022 hafa hér ítrekunaráhrif varðandi þau auðgunarbrot sem ákærði er nú sakfelldur fyrir sbr. 255. gr. almennra hegningarlaga nr. 19/1940. Þykir refsing ákærða hæfilega ákveðin fangelsi í fjóra mánuði.

9 Ákærða V-kvk-nf er sakfelld fyrir fimm auðgunarbrot og vörslur fíkniefna og lyfja. Sakaferill hennar hefur ekki áhrif við ákvörðun refsingar. Þykir refsing hennar hæfilega ákveðin fangelsi í tvo mánuði en fresta skal fullnustu refsingarinnar skilorðsbundið, eins og nánar greinir í dómsorði.

10 Að kröfu ákæruvalds og með vísan til 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001 eru gerð upptæk þau fíkniefni og lyf er í dómsorði greinir.

11 Að kröfu ákæruvalds og með vísan til dómsniðurstöðu verða ákærðu dæmd til greiðslu sakarkostnaðar sem er ekki annar en þóknanir verjenda þeirra á rannsóknarstigi og fyrir dómi. Þykja þær hæfilega ákveðnar eins og í dómsorði greinir, að teknu tilliti til virðisaukaskatts.

A-kvk-nf S-kvk-nf héraðsdómari kveður upp dóminn.

Dómsorð :

Ákærði S-kk-nf P-kk-nf R-kk-nf sæti fangelsi í fjóra mánuði.

Ákærða V-kvk-nf A-kvk-nf sæti fangelsi í tvo mánuði, en fresta skal fullnustu refsingarinnar og hún falla niður að liðnum tveimur árum frá uppsögu dóms þessa haldi ákærða almennt skilorð 57. gr. almennra hegningarlaga nr. 19/1940.

Gerð eru upptæk 10,79 grömm af amfetamíni, 6,66 grömm af marijúana, 4 töflur af Oxy C onti n, 53 töflur af Quetiapin, 30 Parkódín töflur og 5 töflur af Tafil.

Ákærði S-kk-nf P-kk-nf greiði 1.115.288 krónur í sakarkostnað, þ. e. þóknun skipaðs verjanda síns, G-kk-ef M. A-kk-ef lögmanns, 1.054.620 krónurog 60.668 króna ferðakostnað hans.

Ákærða V-kvk-nf greiði 331.412 krónur í sakarkostnað, þ. e. þóknun tilnefnds verjanda síns, S-kk-ef K-kk-ef K-kk-ef lögmanns, 60.224 krónur, og þóknun skipaðs verjanda síns, G-kk-ef S-x-x R-kk-ef lögmanns, 271.188 krónur.